Source: http://www.fnpv.sk/info-fnpv-pre-studentov-2018
Timestamp: 2018-12-13 19:06:28+00:00
Document Index: 15661810

Matched Legal Cases: ['§ 10', '§ 10', '§ 10', '§ 14', '§ 11', '§ 10', '§ 11', '§10', '§14', '§ 10', '§ 14', '§ 10', '§ 14']

Základné informácie pre študentov FNPV | FNPV
FNPV 2018 Študent chcem pôžičku
Oznam o možnosti predkladania žiadostí o pôžičku v akademickom roku 2018/2019
Oznam o možnosti predkladania žiadostí o pôžičku (ďalej len „Oznam“) stanovuje základný rámec pre pôžičky poskytované podľa § 10 zákona č. 396/2012 Z.z. o Fonde na podporu vzdelávania v znení neskorších predpisov (ďalej len „zákon o fonde“), t.j. pôžičky poskytované študentom vysokých škôl.
Príloha č. 1 - Vzor žiadosti o pôžičku
Príloha č. 2 - Vzor zmluvy o pôžičke
Príloha č. 3 – Sadzobník poplatkov a náhrad pre pôžičky poskytnuté podľa § 10 zákona o fonde (na základe rozhodnutia rady fondu sa na zverejnený Oznam vzťahuje sadzobník poplatkov a náhrad platný od 16.7.2018).
Na poskytovanie pôžičiek pre študentov v akademickom roku 2018/2019 sú v rozpočte fondu vyčlenené finančné prostriedky v celkovom objeme 4 000 000 eur. Celkový objem finančných prostriedkov bude rozdelený medzi jednotlivé termíny na doručovanie žiadostí o pôžičku nasledovne:
objem finančných prostriedkov vyčlenených na žiadosti o pôžičku doručované do 15. septembra 2018 je určený vo výške 1 000 000 eur
objem finančných prostriedkov vyčlenených na žiadosti o pôžičku doručované do 31. októbra 2018 je určený vo výške 3 000 000 eur
Upozornenie pre súčasných klientov fondu, ktorí predložili / predložia žiadosť o pôžičku:
Podpísaním žiadosti o pôžičku v časti 6 automaticky súhlasíte s vykonaním odkladu splátok pôžičky na základe údajov o predpokladanom ukončení štúdia uvedených v časti 3 žiadosti o pôžičku. Ak o odklad splátok pôžičky nemáte záujem, označte v časti 6 žiadosti o pôžičku políčko „Nežiadam o vykonanie odkladu splátok na základe podania tejto žiadosti o pôžičku“.
V prípade tých dlžníkov, ktorým bol odklad splátok pôžičky povolený na základe žiadosti o odklad splátok a v časti 3 žiadosti o pôžičku budú mať uvedený iný dátum predpokladaného ukončenia štúdia ako bol uvedený v žiadosti o odklad splátok, fond upraví trvanie odkladu splátok na základe dátumu uvedeného v žiadosti o pôžičku.
študent II. stupňa vysokoškolského štúdia v dennej alebo externej forme štúdia na vysokej škole v Slovenskej republike alebo na zahraničnej vysokej škole (Mgr., Ing., Dr. študijný program)
študent III. stupňa vysokoškolského štúdia v dennej alebo externej forme na vysokej škole v Slovenskej republike alebo na zahraničnej vysokej škole (doktorandský študijný program), pričom nie je možné kombinovať pôžičky podľa § 10 (pôžičky pre študentov) a podľa § 14 (pôžičky pre pedagógov) zákona o fonde
Štúdium na zahraničnej vysokej škole musí byť podľa rozhodnutia Ministerstva školstva, vedy, výskumu a športu SR svojím rozsahom a úrovňou postavené na roveň štúdia na vysokej škole v Slovenskej republike.
Žiadateľ o pôžičku zároveň musí spĺňať požiadavky bližšie definované v časti 3.1. Oznamu.
Žiadosť o pôžičku môže podať len žiadateľ, ktorý je už zapísaný do ročníka v akademickom roku 2018/2019.
Minimálna výška pôžičky je stanovená na 500 eur.
Maximálna výška pôžičky pre študentov I. a II. stupňa vysokoškolského štúdia je stanovená na 2 500 eur.
Maximálna výška pôžičky pre študentov III. stupňa vysokoškolského štúdia je stanovená na 5 000 eur.
Úroková sadzba pre pôžičky poskytnuté v akademickom roku 2018/2019 je stanovená na 3% p.a.
Kalkulačka pôžičky pre študentov
Kalkulačka pôžičky pre doktorandov
Výpočet výšky splátok ako aj nákladov na pôžičku je len informatívny.
Výška mesačnej splátky v zmluve o pôžičke bude zahrňovať aj pôžičky už z fondu vyčerpané v predchádzajúcich akademických rokoch (ak relevantne).
V súlade s § 11 ods. 6 zákona o fonde je možné žiadosti o pôžičku doručiť do jedného z nasledujúcich termínov:
- 15. september 2018 alebo
- 31. október 2018.
Rada fondu posudzuje žiadosti doručené v rámci oboch termínov samostatne. Ak pri posudzovaní žiadosti doručenej do 15. septembra nedôjde k schváleniu pôžičky z dôvodu nedostatku prostriedkov, žiadosť bude posudzovaná so žiadosťami doručenými do 31. októbra. Žiadosť o pôžičku sa vzťahuje na akademický rok, v ktorom sa pôžička poskytuje. Žiadateľ predkladá žiadosť o pôžičku v slovenskom jazyku výlučne v listinnej podobe na tlačive vydanom fondom.
Žiadosť o pôžičku je možné doručiť jedným z nasledovných spôsobov
osobne v pracovných dňoch počas úradných hodín
Adresa na doručovanie žiadosti o pôžičku:
81103 Bratislava 1
Upozornenie: Každý žiadateľ zasiela žiadosť o pôžičku na adresu fondu samostatne.
Za dátum doručenia žiadosti o pôžičku sa považuje deň jej fyzického doručenia v písomnej forme na adresu fondu uvedenú vyššie.
Žiadateľ o pôžičku predkladá spolu so žiadosťou o pôžičku povinné prílohy a prílohy preukazujúce splnenie kritérií na uprednostnenie žiadateľa bližšie definované v časti 3.5 Oznamu. Žiadosť o pôžičku spolu s jednotlivými prílohami a čestným vyhlásením (tvorí súčasť žiadosti o pôžičku) slúžia pre uplatnenie kritérií na uprednostnenie žiadateľa v prípade, že fond nemá dostatok prostriedkov na poskytnutie pôžičiek všetkým žiadateľom, ktorí si podali žiadosť o pôžičku a spĺňajú podmienky podľa § 10 zákona o fonde.
Niektoré prílohy môže nahradiť potvrdenie vysokej školy priamo na tlačive žiadosti o pôžičku.
Žiadatelia o pôžičku študujúci na zahraničných vysokých školách predkladajú ako povinnú prílohu rozhodnutie vydané Ministerstvom školstva, vedy, výskumu a športu SR (ďalej len „ministerstvo“) o tom, že štúdium na zahraničnej vysokej škole je svojím rozsahom a úrovňou postavené na roveň štúdia (je rovnocenné) na vysokej škole v Slovenskej republike.
Ministerstvo uvádza na svojom webovom sídle www.minedu.sk zoznam uznaných vysokých škôl v EÚ, EHS a Švajčiarsku pre účely posúdenia štúdia v zahraničí. Tento zoznam má platnosť vyššie uvedeného rozhodnutia o rovnocennosti štúdia, preto študenti vysokých škôl uvedených v tomto zozname nemusia rozhodnutie o rovnocennosti štúdia predkladať.
Odporúčame študentom študujúcim v zahraničí, aby podávali žiadosti o pôžičku až po zverejnení uvedeného zoznamu na webovom sídle ministerstva.
Rozhodnutie ministerstva, že štúdium žiadateľa o pôžičku poskytované vzdelávacou ustanovizňou je rovnocenné vysokoškolskému štúdiu v Slovenskej republike vydané na základe individuálnej žiadosti podanej Stredisku na uznávanie dokladov musia predložiť len žiadatelia študujúci na vysokých školách v zahraničí, ktoré v zozname na webovom sídle ministerstva platnom pre akademický rok 2018/2019 uvedené nie sú.
Presný postup, ako získať takéto rozhodnutie pre študentov študujúcich na zahraničnej vysokej škole, nájdete na webovom sídle ministerstva www.minedu.sk.
Upozornenie: Nepredloženie povinných príloh definovaných v časti 3.5.1 Oznamu bude znamenať vylúčenie žiadateľa o pôžičku z ďalšieho procesu posudzovania predložených žiadostí o pôžičku.
Vzhľadom na skúsenosti z predchádzajúcich rokov si dovoľujeme upozorniť študentov, že niektoré fakulty vypĺňajú v Žiadosti o pôžičku nesprávne časť 3 – bod týkajúci sa váženého študijného priemeru, napr. v percentách.
Bližšie informácie k váženému študijnému priemeru
V zmysle vyhlášky Ministerstva školstva Slovenskej republiky č. 614/2002 Z. z. o kreditovom systéme štúdia, vážený študijný priemer môže byť jedine v rozpätí hodnôt 1 – 4. Váženým študijným priemerom nie je percentuálne vyjadrenie úspešnosti štúdia napriek tomu, že to niektoré fakulty uvádzajú.
Pre tých z Vás, ktorých sa táto skutočnosť týka sme pripravili tabuľku pre výpočet VŠP, aby ste aj Vy mohli doložiť splnenie kritéria na uprednostnenie -vážený študijný priemer známok za akademický rok 2017/2018.
Pre doloženie splnenia kritéria „vážený študijný priemer známok za akademický rok 2017/2018“ vyplňte tabuľku pre výpočet VŠP a predložte ju spolu so žiadosťou o pôžičku na adresu fondu. V prípade, ak ste už žiadosť o pôžičku zaslali stačí, ak dodatočne zašlete fondu len predmetnú tabuľku.
nepredloženie celej žiadosti o pôžičku (najmä predloženie iba prvej strany),
nevyplnenie celej žiadosti o pôžičku (údaje vyžadované zákonom – najmä dátum narodenia a kontaktné údaje),
predloženie žiadateľom nepodpísanej žiadosti o pôžičku,
nepredloženie príloh v prípade uplatnenia kritérií na uprednostnenie žiadosti o pôžičku,
upravovanie a dopĺňanie tlačiva žiadosti o pôžičku zo strany žiadateľa, resp. študijného oddelenia,
skorší dátum potvrdenia žiadosti na študijnom oddelení ako dátum reálneho zápisu.
Záujemcov o pôžičku upozorňujeme, aby si pred predložením žiadosti o pôžičku pozorne prečítali Oznam a predišli tak vyradeniu nimi predloženej žiadosti o pôžičku z dôvodu nedodržania stanovených podmienok.
V prípade, ak ste zistili, že Vami predložená žiadosť o pôžičku nespĺňa požadované podmienky, resp. obsahuje chyby (napr. aj vyššie uvedené), môžete ju predložiť opätovne so sprievodným listom, ktorým stiahnete pôvodnú žiadosť a nahradíte ju novou. V prípade, ak predložíte viac žiadostí o pôžičku v rámci jedného termínu, posudzovaná bude žiadosť o pôžičku doručená ako posledná.
Fond posudzuje v procese schvaľovania pôžičiek len tie žiadosti o pôžičku, ktoré boli doručené do stanoveného termínu (do 15. septembra 2018 alebo do 31. októbra 2018) a ktoré sú v súlade s podmienkami uvedenými v Ozname.
Proces schvaľovania pôžičiek pozostáva z týchto etáp:
stanovenie poradia žiadostí o pôžičku aplikáciou kritérií na uprednostnenie uvedených v § 11, ods.3 zákona o fonde a prednostných kritérií rady fondu a ,
schválenie žiadostí o pôžičku radou fondu.
Na poskytnutie pôžičky z fondu nie je právny nárok. Pôžička sa neschvaľuje v správnom konaní.
Fond zverejní na svojom webovom sídle v sekcii Schválené pôžičky do troch dní od rozhodnutia rady fondu, najneskôr však do 60 dní od termínu na doručenie žiadostí o pôžičku, zoznam schválených pôžičiek a mená a priezviská žiadateľov, ktorým rada fondu pôžičku neschválila.
Žiadateľovi, ktorému bolo poskytnutie pôžičky schválené, fond zašle návrh zmluvy o pôžičke v dvoch rovnopisoch ako doporučenú zásielku a vyzve ho, aby návrh zmluvy o pôžičke podpísal a doručil fondu späť v lehote určenej fondom v sprievodnom liste k zmluve o pôžičke, ktorá nesmie byť kratšia ako 45 dní od zverejnenia zoznamu schválených pôžičiek.
Ak podpísaná zmluva o pôžičke nebude doručená späť v určenej lehote, platí, že k uzavretiu zmluvy o pôžičke nedošlo a pôžička nebude žiadateľovi poskytnutá.
Žiadateľom na zahraničných vysokých školách odporúčame splnomocniť oprávnenú osobu na podpis zmluvy o pôžičke v ich mene, aby predišli situácii, že takto podpísanú zmluvu o pôžičke vrátane všetkých príloh doručia po stanovenom termíne.
V súlade so zákonom o fonde majú študenti III. stupňa vysokoškolského štúdia možnosť požiadať o pôžičku v dvoch formách:
podľa §10 zákona o fonde ako pôžičku pre študentov,
podľa §14 zákona o fonde ako pôžičku pre pedagógov.
V prípade študentov III. stupňa VŠ nie je možné kombinovať pôžičky podľa § 10 (pôžičky pre študentov) a podľa § 14 (pôžičky pre pedagógov) zákona o fonde, t.j. ak študent III. stupňa vysokoškolského štúdia aspoň raz získal pôžičku pre študentov počas III. stupňa vysokoškolského štúdia podľa § 10 zákona fonde, nebude mu v budúcnosti počas III. stupňa vysokoškolského štúdia poskytnutá pôžička pre pedagógov podľa § 14 zákona o fonde a naopak.
max. 15 000 eur/ žiadateľa počas celého štúdia
výška pôžičky sa vypočítava tak, aby mesačná splátka nepresiahla 1/3 výšky čistého doktorandského štipendia
do 10 000 eur (vrátane) bezúčelová pôžička
nad 10 000 eur účelová pôžička (viď Oznam pre pedagógov)
ručiteľ vždy
do 3 000 eur (vrátane) za celú dobu bez ručiteľa
nad 3 000 eur jednorázovo aj celkovo ručiteľ
poplatok 2% z každej splátky vyššej ako riadna mesačná splátka
1 krát za rok v mesiaci júl bez poplatku
3% p.a. počas doby splácania, resp. do podpisu ďalšej zmluvy o pôžičke
3% p.a. počas doby splácania, ak je dlžník doktorandom, resp. po ukončení III. stupňa VŠ štúdia sa stane pedagógom alebo vysokoškolským učiteľom
7% p.a. v prípade, ak prestane byť doktorandom, resp. pedagógom / vysokoškolským učiteľom a do 6 mesiacov sa opätovne ako pedagóg alebo vysokoškolský učiteľ nezamestná
min. 5 rokov, max. 10 rokov
Termín predloženia žiadosti o pôžičku
Kazdoročne do:
Každoročne do:
Vyplatenie pôžičiek pre pedagógov
Schválenie žiadostí pre študentov